OPŠTINA MOJKOVAC
SEKRETARIJAT ZA OPŠTU UPRAVU I DRUŠTVENE DJELATNOSTI
objavljuje
JAVNI OGLAS
za potrebe
SEKRETARIJATA ZA UREĐENJE PROSTORA I ODRŽIVI RAZVOJ


1. Samostalni savjetnik/ca III (za komunalne poslove, saobraćaj i puteve)
- Izvršilaca: 1, na neodređeno vrijeme
- VII-1 nivo kvalifikacije obrazovanja,dipl.ing. tehničke struke
- Položen stručni ispit za rad u državnim organima
- Radno iskustvo u trajanju od 1 godine

2. Referent/ca (saradnik za urbanizam i građevinarstvo)
- Izvršilaca: 1, na neodređeno vrijeme
- III ili IV nivo kvalifikacije obrazovanja, građevinske struke
- Položen stručni ispit za rad u državnim organima
- Radno iskustvo u trajanju od 1 godine

Potrebna dokumentacija:
- prijava na slobodno radno mjesto;
- uvjerenje o državljanstvu;
- fotokopija lične karte (kandidati koji posjeduju biometrijsku ličnu kartu, nijesu u obavezi da dostave uvjerenje o državljanstvu, već ovjerenu kopiju biometrijske lične karte);
- uvjerenje o zdravstvenoj sposobnosti za obavljanje poslova radnog mjesta;
- diploma ili uvjerenje o završenom nivou i vrsti obrazovanja (u kojoj je naznačena prosječna ocjena u toku školovanja; 
- uvjerenje nadležnog suda da se protiv kandidata ne vodi krivični postupak za krivično djelo za koje se gonjenje preduzima po službenoj dužnosti;
- uvjerenje o potrebnom radnom iskustvu;
- uvjerenje o položenom stručnom ispitu za rad u državnim organima.

U skladu sa Uredbom o načinu obavezne provjere sposobnosti, bližim kriterijumima i načinu ocjenjivanja kandidata za vršenje poslova radnog mjesta u državnom organu („Sl.list Crne Gore“, br. 4/13), pored rezultata pisanog testa, intervjua i prosječne ocjene u toku školovanja, u okviru kriterijuma stručni i radni kvaliteti, boduju se kvalitet rada na osnovu mišljenja o stručnim i radnim kvalitetima. O navedenom, kandidat je dužan dostaviti odgovarajući dokaz.

Kandidat uz oglasnu dokumentaciju dostavlja mišljenje o stručnim i radnim kvalitetima privrednog društva, drugog pravnog lica ili preduzetnika kod kojeg radi ili je radio, imajući u vidu da se stručni i radni kvaliteti posebno vrednuju u postupku provjere sposobnosti. (Obrazac mišljenja može se preuzeti na internet stranici opštine Mojkovac www.mojkovac.me ).


Uz prijavu na oglas potrebno je dostaviti specifikaciju oglasne dokumentacije u kojoj je neophodno navesti broj dokumenta, datum izdavanja i naziv poslodavca koji je izdao dokument koji se predaje Sekretarijatu za opštu upravu i društvene djelatnosti.
Takođe, kandidat je dužan da uz oglasnu dokumentaciju dostavi ovjerenu izjavu kod nadležnog organa  ili eventualno uvjerenje izdato od strane poslodavca  da nije ostvario pravo na otpremninu, imajući u vidu zakonsku odrednicu da lice kome prestane radni odnos na osnovu pisanog sporazuma, a ostvari pravo na otpremninu u skladu sa propisom Vlade ili propisom organa lokalne samouprave, ne može zasnovati radni odnos u državnom organu u periodu od pet godina od dana isplate otpremnine.
Postupak obavezne provjere sposobnosti kandidata obaviće se u skladu sa članom 42 Zakona o državnim službenicima i namještenicima („Sl.list Crne Gore“, br. 39/11, 50/11, 66/12, 34/14).


O datumu, mjestu, vremenu i načinu provjere sposobnosti, kandidati će biti obaviješteni putem internet stranice opštine Mojkovac (www.mojkovac.me), najkasnije pet dana prije dana provjere sposobnosti.


Probni rad u trajanju od jedne godine obavezan je za državnog službenika, odnosno namještenika koji prvi put zasniva radni odnos na neodređeno vrijeme u državnom organu.


Traženu dokumentaciju potrebno je dostaviti u roku od 15 dana od dana objavljivanja Javnog  oglasa u zatvorenoj koverti (na kojoj je potrebno napisati: ime i prezime, adresu, kontakt telefon, naziv  organa lokalne uprave i radnog mjesta) na adresu:


OPŠTINA MOJKOVAC
SEKRETARIJAT ZA OPŠTU UPRAVU I DRUŠTVENE DJELATNOSTI
Trg Ljubomira Bakoča bb
Sa naznakom: za Javni oglas - za potrebe Sekretarijata za uređenje prostora i održivi razvoj 

Kontakt osoba - Novka Vlaović
Telefon: 050/470-273; Rad sa strankama od 10 h-14 h.
www.mojkovac.me
